# Club de Futbol Badalona Futur

El Club de Futbol Badalona Futur SAD és un club de futbol català, que ha jugat com a local a les ciutats de Badalona, Vic i Premià de Dalt.
El club té el seu origen en la Unió Esportiva Llagostera, que havia nascut el 13 de novembre de 1947. El Llagostera passà la major part de la seva història en les categories inferiors del futbol català. Va ascendir per primera vegada a la Tercera Divisió la temporada 2009-10. En la seva segona temporada a la categoria assolí l'ascens en derrotar el CCD Cerceda 3-0 en l'agregat en l'eliminatòria de promoció.
El 2011-12, la seva primera temporada a Segona Divisió B, el Llagostera va acabar només a un punt dels play-offs, en canvi es va classificar per a la Copa del Rei de la temporada següent, on va arribar a 16ens de final abans d'una derrota per 5-1 en el global davant del gegant València CF. L'equip va ascendir a les lligues professionals per primera vegada el 2014 amb una remuntada global per 3-2 davant el Real Avilés i superant el Gimnàstic de Tarragona després de la pròrroga de l'última ronda dels playoffs.
Com l'estadi del Llagostera no complia els criteris de la LFP per als partits a casa, el Llagostera va tenir com a estadi del 2014 al 2017 l'Estadi Municipal de Palamós - Costa Brava, a 30 km de Llagostera, que té capacitat per a 3.724 espectadors. El club es va mantenir en la seva primera temporada a Segona Divisió, arribant a quatre punts d'una plaça de play-off. Va descendir de nou al tercer nivell al cap de dues temporades.
El 30 de juny de 2017, el club va anunciar que tornaria a l'Estadi Municipal de Llagostera. Un any després, el Llagostera descendiria a Tercera Divisió, però es va recuperar immediatament ascendint de nou el juny de 2019. L'any 2020 el Llagostera es proclamà campió de la Copa Federació. El 31 de juliol de 2021, el club va anunciar el canvi de nom a Unió Esportiva Costa Brava, traslladant-se a la ciutat de Palamós i canviant el logotip del club.
L'any 2022 canvià el nom i es convertí en Club de Futbol Badalona Futur, passant a jugar a l'Estadi Municipal de Badalona amb d'intenció de ser absorbit pel CF Badalona, quan el Badalona va descendir a Tercera Federació. La fusió no acabà realitzant-se i el club, propietat de Toni Freixa, passà a jugar a l'estadi Hipòlit Planàs de Vic.
La previsió per la temporada 2024-25 era que el club fos venut a un grup d'inversors de Lleida i adoptés el nom d'Atlètic Lleida, però finalment la transacció no es realitzà i el club disputà aquesta temporada amb el mateix nou i jugant com a local a l'estadi Municipal de Premià de Dalt.

## Temporades

| Temporada | Nivell | Divisió | Posició | Copa del Rei |
| 2022-23 | 4 | 2a Fed. | 8è | |
| 2023-24 | 4 | 2a Fed. | | 1a ronda |

## Evolució de l'uniforme

| 2022-23 | 2023-24 | 2024-25 |

## Referències

* 1 2 «El Badalona absorbe a un Costa Brava que ya es historia» (en castellà). As.com, 2022. [Consulta: 5 agost 2022].
* ↑ «Unió Esportiva Llagostera-Costa Brava, S.A.D. :: La Futbolteca. Enciclopedia del Fútbol Español» (en espanyol europeu). [Consulta: 25 gener 2020].
* ↑ «El Cerceda volvió a ser inferior al Llagostera, que logró el ascenso» (en castellà). La Voz de Galicia, 30-06-2011.
* ↑ «Rami marca el gol de esta ronda desde el centro del campo» (en castellà). Diari As, 28-11-2012.
* ↑ «Se acabó el sueño del Real Avilés» (en castellà). La Nueva España, 08-06-2014.
* ↑ «Histórico ascenso del Llagostera a Segunda división» (en castellà). Diari ABC, 21-06-2014. [Consulta: 25 maig 2017].
* ↑ «El Leganés baja a la Llagostera y aplaza su ascenso a Miranda» (en castellà). Diari As, 29-05-2016.
* ↑ «El Llagostera arriba a un acord amb l'Ajuntament per jugar els seus partits al Municipal». Diari de Girona, 30-06-2017. [Consulta: 2 agost 2017].
* ↑ «El Llagostera, primer ascendido a Segunda B» (en castellà). Be Soccer, 01-06-2019.
* ↑ «La UE Llagostera renace como UE Costa Brava "por pura supervivencia"» (en castellà). Golsmedia, 31-07-2021. [Consulta: 1r agost 2021].
* ↑ «El Costa Brava passa a dir-se Badalona Futur». Diari de Girona, 19-07-2022. [Consulta: 8 agost 2022].
* ↑ «El camp del Vic acollirà el partit de Copa entre el Badalona Futur i el Cadis de 1a Divisió» (en català). El 9 Nou, 17-10-2023. [Consulta: 17 octubre 2023].
* ↑ «Espòiler a la Terra Ferma: l'anècdota que destapa per on passa el destí del Badalona Futur» (en català). Esport 3, 17-10-2023. [Consulta: 17 octubre 2023].
* ↑ «El Badalona Futur jugarà, finalment, a Premià de Dalt» (en català). L'Esportiu, 19-09-2024. [Consulta: 17 setembre 2024].